**Årsmelding – Austre Moland Historielag 2024.**

Styret har bestått av:

Leiar: Odd Thunes

Nestleiar: Anders Aaberg

Kasserer: Anne Ma Nyerrød

Sekretær: Lilly Berland

Styremedlem: Ingeborg E. Dale

Varamedlemmer: Grete Vestøl Brekka

Lars Jonny Bringsverd

Hans Olav Nygård

Årsmøte blei halde på Heimtun 28. febr. med ca. 50 frammøtte.

Styret har hatt 6 styremøter samt 1 julemøte i Syrdalen med middag og hyggeleg samvær.

25.april blei det gjennomført dugnad på Kirkehaugen. Det blei rydda, nye benker blei montert og plassen blei klargjort for minnemarkeringa 8.mai.

29.april var ein dugnadsgjeng samla for å rydde i historielagets kjeller på Dalen Helsehus. Det innerste rommet skal Moland Bygdekvinnelag leige til lagerlokale.

Nils Åge Vikingsdal heldt tale ved bautaen 8. mai og minna oss om at fridom ikkje er sjølsagt. Talen kan du lese i «Dei gav oss ein arv» 2024 utgåva. Ca 30 i talet møtte på minnemarkeringa.

12.mai arrangerte laget vårtur på den gamle vegen frå Woie til Smalsund. Langs turen var det innslag frå fleire lokale som fortalde om den gamle vegen. I gapahuken ved «Spilklevhagen» fekk vi servert sjokoladekake og Immen leste dikt. Turen gjekk videre til Fløystad, deretter ned Fløystad kleivene og blei avslutta med ei orientering om butikken til Sverre Ottersland. Det var på det meste 75 deltakere på turen.

14. mai blei det rydda i turstien til Hattåsen etter alt nedfall i vinter. I tillegg blei satt opp skilt frå botnen i Våjehallingene til toppen av Hattåsen. Det er også satt opp skilt frå bommen ved Moen til Fjellsgruva. Dei flotte skilta er laga av Eivind Dale.

9. juni møtte 24 syklister til historisk sykkeltur m/Nils og Grete Brekka som turguider. Turen gjekk frå Bjorbekk kirke til Løddesøl, Rykene, retterstedet ved Solli, Bomsholmen fløtingsmuseum og tilbake til Bjorbekk Kirke.

Lokalhistorisk dag på Heimtun 14. sept. samla i år ca. 100 frammøtte. Arrangementet var i samarbeid med Moland Bygdekvinnelag. Tradisjonsmat-formidlaren Margit Dale frå Valle heldt foredrag om det gamle matstellet og kvifor det er meir naturleg enn nokon gong. Etter foredraget blei det servert nydeleg bygg-grynsuppe med kjøtt og grønsaker. Du kunne studere gamle matredskaper/ utstyr og delta i quiz om gamle redskaper.

17. okt. blei det arrangert tur til ARKIVET i Kristiansand. Dette er ein minnestad over det som skjedde på Sørlandet under 2. verdenskrig. Dei 18 deltakarane fekk ei god omvisning og ei innhaldsrik gjennomgang av ARKIVET sin historie.

Laget har fått kr. 10 000 i turstimidler til å stelle opp turstien ved Kjærhølen. Det blei gjort dugnad her 10.juni. Turstien blei oppgradert og trebrekk blei rydda bort.

I oktober og november har det blitt gjort eit stort dugnadsarbeid i historielagskjellaren på Dalen Helsehus. Fleire av vindauga er murt igjen, vifte er montert, rom prima/ malt og hyller er montert. Resultatet har blitt gode og trivelege lagerrom utan fukt. På utsida er delar av muren pussa.

Våren 2024 fekk vi kr. 30 000,- i midler frå Agder Fylkeskommune til digitalisering og innhenting av informasjon om historiske bilder. Eit utval av historiske bilder frå skulekretsane Myra, Lona, Brekka, Sagene er nå lagt inn. Tilsaman 1142 historiske bilder frå Austre Moland fins nå på Agderbilder.

På haustmøte med boklansering 14. november møtte 74 personer. Halvdan Mørland heldt eit innhaldsrikt foredrag om slektsgransking og korleis han sjøl hadde gått fram i arbeidet med slektsgransking.

Leiar i bokkomiteen Jan Kløvstad gav ein fyldig og visuell god presentasjon den nye årboka 2024. Boka har ein fin portrettartikkel av friluftsmannen og fugleeksperten Arne Harveland og mange andre gode artikler. Laget kan vera stolt av nok ei fyldig og god årbok.

Nestleiar og sekretær møtte på årsmøte i Agder Historielag på Grimstad Vertshus. Leiar har deltatt på veterandag på Hauens plass 8.mai arrangert av Arendal Kommune.

Til kommunikasjon mot medlemmane våre brukar vi SMS, facebook og heimesida.

Medlemstalet er pr. dags dato 122 vanlege medlemmer og 4 æresmedlemmer. Det er i 2024 kommen 16 nye medlemmer.